গ্যারি সিনিস

গ্যারি অ্যালান সিনিস () (জন্ম: ১৭ মার্চ, ১৯৫৫) একজন মার্কিন অভিনেতা, চলচ্চিত্র পরিচালক, প্রযোজক ও সঙ্গীতজ্ঞ। তিনি একবার করে এমি পুরস্কার, গোল্ডেন গ্লোব পুরস্কার, টনি পুরস্কার এবং চারবার স্ক্রিন অ্যাক্টরস গিল্ড পুরস্কার জয় করেছেন। সেই সাথে তিনি একবার করে পাল্ম দর ও একাডেমি পুরস্কারের জন্যও মনোনীত হয়েছেন।

১৯৮৩ সালে স্টেপেনউল্‌ফ থিয়েটার কোম্পানিতে মঞ্চনাটকে অভিনয়ের মধ্য দিয়ে সিনিসের অভিনয় জীবন শুরু হয়। তিনি স্যাম শেফার্ডের ট্রু ওয়েস্ট নাটকটির নির্দেশনা দেন এবং এতে অভিনয় করেন, যার জন্য তিনি একটি ওবি পুরস্কার অর্জন করেন। ১৯৮৫ সালে তিনি স্টেপেনউল্‌ফ থিয়েটার কোম্পানির সাথে যুগ্মভাবে রিজিওনাল থিয়েটার টনি পুরস্কার অর্জন করেন। তিনি দ্য গ্রেপস অব র‍্যাথ (১৯৮৮) ও ওয়ান ফ্লু ওভার দ্য কুকুস নেস্ট (২০০১) মঞ্চনাটকে অভিনয় করে টনি পুরস্কারের মনোনয়ন লাভ করেন।

১৯৯২ সালে সিনিস জন স্টাইনবেকের উপন্যাস অবলম্বনে নির্মিত অফ মাইস অ্যান্ড মেন (১৯৯২) চলচ্চিত্রটি পরিচালনা ও প্রযোজনা করেন এবং এতে জর্জ মিল্টন চরিত্রে অভিনয় করেন। তিনি ফরেস্ট গাম্প চলচ্চিত্রে লেফটেন্যান্ট ড্যান টেইলর চরিত্রে অভিনয়ের জন্য ১৯৯৪ সালে শ্রেষ্ঠ পার্শ্ব অভিনেতা বিভাগে একাডেমি পুরস্কারের জন্য মনোনীত হন। এছাড়া তিনি রন হাওয়ার্ডের অ্যাপোলো ১৩ (১৯৯৫), র‍্যানসন (১৯৯৬) চলচ্চিত্রে একজন দুর্নীতিগ্রস্ত পুলিশ কর্মকর্তা রন হাওয়ার্ড চরিত্রে, ফ্র্যাঙ্ক ড্যারাবন্টের দ্য গ্রিন মাইল ও ইমপস্টার (২০০২) চলচ্চিত্রে অভিনয় করেন।

টেলিভিশনে তিনি টিভি চলচ্চিত্র ট্রুম্যান-এ হ্যারি এস. ট্রুম্যান চরিত্রে অভিনয়ের জন্য সীমিত ধারাবাহিক বা টেলিভিশন চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার অর্জন করেন। তিনি টিভি চলচ্চিত্র জর্জ ওয়ালেস-এ অ্যালাবামার সাবেক গভর্নর জর্জ ওয়ালেস-এর চরিত্রে অভিনয় করে সীমিত বা সংকলিত ধারাবাহিক বা চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার অর্জন করেন। এছাড়া তিনি সিবিএসের দীর্ঘকালব্যাপী প্রচারিত ধারাবাহিক সিএসআই: এনওয়াই (২০০৪-২০১৩)-এ গোয়েন্দা ম্যাক টেইলর চরিত্রে এবং ক্রিমনাল মাইন্ডস: বিয়ন্ড বর্ডার্স (২০১৬-২০১৭)-এ স্পেশাল এজেন্ট জ্যাক গ্যারেট চরিত্রে অভিনয় করেন।

প্রারম্ভিক জীবন
সিনিস ১৯৫৫ সালের ১৭ই মার্চ ইলিনয় অঙ্গরাজ্যের ব্লু আইল্যান্ডে জন্মগ্রহণ করেন। তার পিতা রবার্ট এল. সিনিস (জ. ১৯৩১) একজন চলচ্চিত্র সম্পাদক ছিলেন এবং তার মাতা মাইলেস (অ্যালসিপ) সিনিস। তার পিতামহ ইতালীয় বংশোদ্ভূত। সিনিসের প্র-পিতামহ ভিতো সিনিসি ইতালীয় অঞ্চল বাসিলিকাতার রিপাকান্দিদা থেকে মার্কিন যুক্তরাষ্ট্রে পাড়ি জমিয়েছিলেন। সিনিস অল্প কিছুদিন ইলিনয়ের গ্লেন এলিনের গ্লেনবার্ড ওয়েস্ট হাই স্কুলে পড়াশোনা করেন এবং পরে ইলিনয়ের হাইল্যান্ড পার্কের হাইল্যান্ড পার্ক হাই স্কুলে পড়াশোনা করেন।2014 Alumni Directory

কর্মজীবন
থাম্ব|ডান|200px|১৯৯৩ সালে ফরেস্ট গাম্প চলচ্চিত্রের সেটে সিনিস
১৯৯০-এর দশকে সিনিস তার সহশিল্পী টম হ্যাঙ্কসের সাথে তিনটি চলচ্চিত্রে অভিনয় করেন, সেগুলো হল রবার্ট জেমেকিস পরিচালিত ফরেস্ট গাম্প (১৯৯৪), রন হাওয়ার্ড পরিচালিত অ্যাপোলো ১৩ (১৯৯৫) ও ফ্র্যাঙ্ক ড্যারাবন্ট পরিচালিত দ্য গ্রিন মাইল (১৯৯৯)। তিনি ফরেস্ট গাম্প চলচ্চিত্রে লেফটেন্যান্ট ড্যান টেইলর চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।

সিনিস কয়েকটি টেলিভিশন চলচ্চিত্রে বাস্তবিক চরিত্রে অভিনয় করেছেন। তিনি ট্রুম্যান (১৯৯৫)-এ হ্যারি এস. ট্রুম্যান চরিত্রে অভিনয় করে সীমিত ধারাবাহিক বা টেলিভিশন চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তিনি জর্জ ওয়ালেস (১৯৯৭)-এ অ্যালাবামার সাবেক গভর্নর জর্জ ওয়ালেস চরিত্রে অভিনয় করে সীমিত বা সংকলিত ধারাবাহিক বা চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার অর্জন করেন।

তিনি শিকাগোর স্টেপেনউল্‌ফ থিয়েটারে ১৯৯৭ সালে আ স্ট্রিটকার নেমড ডিজায়ার নাটকে স্ট্যানলি চরিত্রে এবং ২০০০ সালে ওয়ান ফ্লু ওভার দ্য কুকুস নেস্ট নাটকে র‍্যান্ডল ম্যাকমার্ফি চরিত্রে অভিনয় করেন।

সিনিস ভিয়েতনাম যুদ্ধে জনসনের প্রশাসনিক প্রবেশ সংক্রান্ত ২০০২ সালের পাথ টু ওয়ার টেলিভিশন চলচ্চিত্রে পুনরায় জর্জ ওয়ালেস চরিত্রে অভিনয় করেন।

থাম্ব|বাম|200px|২০০৯ সালে অক্টোবরে সিনিস
সিনিস ২০০৮ সালের ডিসকভারি চ্যানেলের মিনি ধারাবাহিক হোয়েন উই লেফট আর্থ: দ্য নাসা মিশন্স-এর ধারাভাষ্যকার ছিলেন। তিনি ডেভিড স্ক্যান্টলিংয়ের সাথে যৌথভাবে ইরাক যুদ্ধের প্রামাণ্যচিত্র ব্রাদার্স অ্যাট ওয়ার-এর নির্বাহী প্রযোজকের দায়িত্ব পালনা করেন। এতে মার্কিন সামরিক পরিবার এবং তিন ভাই - জেক রেডম্যাচার, আইসাক রেডম্যাচার ও জোসেফ রেডম্যাচারের অভিজ্ঞতা তুলে ধরা হয়।

২০১৬ থেকে ২০১৭ সাল পর্যন্ত তিনি ক্রিমিনাল মাইন্ডস: বিয়ন্ড বর্ডার্স টিভি ধারাবাহিক স্পেশাল এজেন্ট জ্যাক গ্যারেট চরিত্রে অভিনয় করেন।

টেলিভিশন শিল্পে তার অবদানের স্বীকৃতি হিসেবে ২০১৭ সালের ১৭ই এপ্রিল হলিউড ওয়াক অব ফেমে তার নামাঙ্কিত তারকা খচিত হয়। তারকাটি ৬৬৬৪ হলিউড বুলেভারে অবস্থিত।

২০১৭ সালের ৩০শে অক্টোবর সিনিসকে ২০১৮ সালের ১লা জানুয়ারি অনুষ্ঠিত পাসেডেনা টুর্নামেন্ট অব রোজেস প্যারেডের গ্র্যান্ড মার্শাল হিসেবে নির্বাচন করা হয়।

২০২০ সালে তিনি নেটফ্লিক্সের থার্টিন রিজন হোয়াই ওয়েব ধারাবাহিকে ডক্টর রবার্ট এলম্যান চরিত্রে অভিনয় করেন।

 তথ্যসূত্র 

 বহিঃসংযোগ 



 Gary Sinise Bio at CBS - CSI: NY
 Lt. Dan Band homepage
 Steppenwolf Theatre Company
 Operation Iraqi Children
 "Sinise: A Man for All Services" by Andrew Breitbart (Washington Times 12/15/08)
 "Lt. Dan rocks out" by Sarah Feldberg (Las Vegas Weekly 9/4/09)

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন গিটারবাদক
বিষয়শ্রেণী:২১শ শতাব্দীর মার্কিন পুরুষ সঙ্গীতজ্ঞ
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:অডিওবই পাঠক
বিষয়শ্রেণী:ক্যালিফোর্নিয়ার চলচ্চিত্র পরিচালক
বিষয়শ্রেণী:ইলিনয়ের অভিনেতা
বিষয়শ্রেণী:ইলিনয়ের গিটারবাদক
বিষয়শ্রেণী:ইলিনয়ের চলচ্চিত্র পরিচালক
বিষয়শ্রেণী:ইলিনয় স্টেট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন টেলিভিশন পরিচালক
বিষয়শ্রেণী:মার্কিন পুরুষ গিটারবাদক
বিষয়শ্রেণী:মার্কিন পুরুষ বেস গিটারবাদক
বিষয়শ্রেণী:মার্কিন ভিডিও গেম অভিনেতা
বিষয়শ্রেণী:মার্কিন রোমান ক্যাথলিক
বিষয়শ্রেণী:ওবি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) বিজয়ী
বিষয়শ্রেণী:সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী